Cârtiţa şi Pisoiul 


O bunicuţă avea un pisoiaş pe care îl iubea tare 
mult. Pisoiul era un răsfățat fără pereche. Bunicuţa nu 
mai ştia ce să facă pentru a-l vedea fericit. Iar pisoiaşul 
nostru chiar era foarte fericit şi încerca tot timpul să nu 
facă pozne. Nu voia să-şi supere stăpână care era atât de 
bună cu el. Am spus că încerca să nu facă pozne, asta nu 


înseamnă că şi reuşea. 


Pentru că cine a mai văzut un pisoi mic care să 
nu facă pozne? După ce trăgea un pui de somn în 
locul lui preferat, tolănit pe o pernă moale, aşezată 
la gură sobei, îi venea cheful de joacă, mai ales 


că afară era frig iar în casă atât de cald. O joacă 


i preferată de-a lui era cea cu ghemul de lână, pe 


care-l împingea prin toată casă că pe o minge şi pe 


care îl încurcase de tot. 


Nu avea de unde să ştie că bunicuţă i-l pusese 
la îndemână, pentru că tare se amuză când vedea 
câte giumbușlucuri era în stare să facă pisoiul să cu 
ghemul de lână. Dar atunci când l-a văzut sărind 
în bradul împodobit şi agăţându-se de un glob, 
bunica s-a prefăcut a fi supărată şi încruntând 
sprâncenele i-a spus tare că nu are voie să facă 


asta. 


tao al 


Speriat, pisoiul şi-a dat drumul pe podea şi s-a 
ascuns sub pat. Nu a stat prea mult acolo. A auzit 
„hai, vino aici, pis, pis” şi a ştiut că supărarea tre- 
cuse. Când l-a văzut ieşind de sub pat, bunicuţa a 
zâmbit şi i-a mai spus o dată că nu are voie să se 


suie în brad. Şi asta a fost toată supărarea. 


Când s-a trezit a două zi, pisoiul a privit pe 
fereastră şi a văzut că afară este o zi minunată de 
iarnă. Grăbit, s-a strecurat pe ușița lui şi a plecat 
către căsuţa prietenei sale, cârtița. Era nerăbdător 


să vadă ce mai face noul lui prieten, şoricelul de 


câmp. 


Îl găsise pe acesta în urmă cu câteva zile, 
înghețat, într-un morman de zăpadă. După ce l-a 
încălzit la piept, a rugat-o pe prietenă cârtiță să-l 
primească pe acesta la ea în căsuţa și de atunci 
acolo a rămas, spre bucuria cârtiței, care avea 
şi ea cu cine să vorbească în zilele în care afară 


viscolea. 


Tare mult s-au bucurat cârtița şi şoricelul când 
l-au văzut la ușa pe pisoiaş. 

„Haideţi afară la joacă - le-a strigat pisoiul - e 
atât de cald şi de frumos. Mergeţi voi la joacă, eu 


am puţină treaba - a spus cârtița” 


—— o. CC 


Cei doi au ieşit bucuroşi afară şi s-au jucat în 
zăpadă pufoasă. Apoi, pisoiul a luat un balon, l-a 
umflat, a legat de el o cutiuţă, a pus şoricelul în 
cutie şi a început să fugă, trăgând de aţa cu care era 
legat balonul. Tare mult s-a mai distrat şoricelul 
când a început să zboare. Când au obosit de atâta 


joacă, pisoiul şi şoricelul au intrat în casă. 


Cârtiţa îi aştepta nerăbdătoare. Nu ieşise la joacă 
pentru că le pregătise o surpriză. Era ziua ei şi preparase o 
minunăţie de tort. Cât de mult s-au mai bucurat prietenii 
ei când au auzit asta. Au mâncat tort şi au cântat bucuroși 
până spre seară, când pisoiul şi-a luat rămas bun şi a 
pornit grăbit către casă. Încă nu crescuse într-atât încât să 


nu-i fie frică de întuneric. 


